# Úradný vestník C 135A/2006

| | ISSN 1725-5236 |
| --- | --- |
| Úradný vestník
  Európskej únie | C 135A |
| | |
| Slovenské vydanie | Informácie a oznámenia | Zväzok 499. júna 2006 |

ISSN 1725-5236

Úradný vestník

Európskej únie

C 135A

Slovenské vydanie

Informácie a oznámenia

Zväzok 499. júna 2006

---

| Číslo oznamu | Obsah | Strana |
| --- | --- | --- |
| | III   Oznámenia |
| | Európska environmentálna agentúra |
| 2006/C 135A/1 | Výzva na prejavenie záujmu o členstvo vo vedeckom výbore EEA na rok 2006 | 1 |

Číslo oznamu

Obsah

Strana

III   Oznámenia

Európska environmentálna agentúra

2006/C 135A/1

Výzva na prejavenie záujmu o členstvo vo vedeckom výbore EEA na rok 2006

1

| SK | |
| --- | --- |

SK

---

III Oznámenia

Európska environmentálna agentúra

| 9.6.2006 | SK | Úradný vestník Európskej únie | CA 135/1 |
| --- | --- | --- | --- |

9.6.2006

SK

Úradný vestník Európskej únie

CA 135/1

---

VÝZVA NA PREJAVENIE ZÁUJMU O ČLENSTVO VO VEDECKOM VÝBORE EEA NA ROK 2006

(2006/C 135 A/01)

Európska environmentálna agentúra

Hlavný cieľ Európskej environmentálnej agentúry (EEA) je podporovať udržateľný rozvoj a pomáhať pri dosiahnutí podstatného a merateľného zlepšenia životného prostredia v Európe poskytovaním včasných, cielených a spoľahlivých informácií pre politických činiteľov a verejnosť.

EEA zhromažďuje a šíri údaje a informácie cez Európsku environmentálnu informačnú a monitorovaciu sieť (Eionet). Eionet je spoločná sieť EEA a jej 32 členských štátov, ktorá spája národné ohniskové body v členských štátoch EÚ a v zúčastnených krajinách, európske tematické strediská, národné referenčné centrá a expertov Komisie.

K činnosti EEA patrí zhromažďovanie a analýza zdieľaných údajov o životnom prostredí, ktoré pochádzajú z organizačných zložiek Európskej komisie, členských krajín EEA, medzinárodných organizácií, dohovorov a dohôd. Ďalej sem patrí poskytovanie poradenstva na strategicko-politickej úrovni a zverejňovanie a šírenie týchto informácii.

Úloha vedeckého výboru EEA

Predstavenstvu EEA a výkonnému riaditeľovi pomáha vedecký výbor, ktorý poskytuje odborné poradenstvo a vydáva profesionálne stanoviská k akýmkoľvek vedeckým záležitostiam týkajúcim sa činnosti agentúry.

Vedecký výbor EEA bol zriadený článkom 10 nariadenia Rady (EHS) č. 1210/90 (1) o zriadení Európskej environmentálnej agentúry a Európskej environmentálnej informačnej a monitorovacej siete (Eionet). Hlavná úloha vedeckého výboru spočíva vo vydávaní odborných stanovísk k ročným a k viacročným pracovným programom agentúry, k náboru vedeckých pracovníkov alebo k akýmkoľvek iným záležitostiam týkajúcim sa činnosti agentúry.

Účelom tejto výzvy je obsadenie miest expertov vedeckého výboru v uvedených oblastiach:

| 1. | riadenie zdrojov a nakladanie s odpadom; |
| --- | --- |

1.

riadenie zdrojov a nakladanie s odpadom;

| 2. | posudzovanie rizík a nebezpečenstiev súvisiacich s povodňami, suchom, erupciami sopiek a priemyslom; |
| --- | --- |

2.

posudzovanie rizík a nebezpečenstiev súvisiacich s povodňami, suchom, erupciami sopiek a priemyslom;

| 3. | veda o moriach a pobreží vrátane morskej biológie; |
| --- | --- |

3.

veda o moriach a pobreží vrátane morskej biológie;

| 4. | teória, najmä metodológia a priestorové analýzy; |
| --- | --- |

4.

teória, najmä metodológia a priestorové analýzy;

| 5. | vedy o živej prírode, náuka o zdraví, udržateľné poľnohospodárstvo, biológia. |
| --- | --- |

5.

vedy o živej prírode, náuka o zdraví, udržateľné poľnohospodárstvo, biológia.

Zloženie vedeckého výboru EEA

Vedecký výbor EEA sa skladá z nezávislých odborníkov z členských krajín EEA, ktorých pole pôsobnosti pokrýva všetky oblasti ochrany životného prostredia, na ktoré sa zameriava činnosť agentúry. Miesta členov vedeckého výboru sa obsadzujú na základe otvoreného výberového konania.

Predseda a dvaja podpredsedovia vedeckého výboru sú volení z radov členov výboru.

Počet členov vedeckého výboru je maximálne 20 expertov.

Ak majú členovia výboru okrem znalostí vo svojom hlavnom odbore skúsenosti a poznatky v jednej alebo viacerých ďalších oblastiach, je to považované za výhodu, pretože sa tak pokryje čo najväčší možný počet vedeckých disciplín v rámci celého výboru.

Účasť na zasadnutiach

Vedecký výbor sa stretáva pravidelne, dva až tri razy do roka, pričom sa od členov výboru vyžaduje pravidelná účasť na týchto stretnutiach. Schôdze vedeckého výboru sa zvyčajne konajú v priestoroch EEA v Kodani.

Členovia vedeckého výboru nie sú odmeňovaní za túto prácu, ale sú oprávnení dostávať finančnú náhradu za každý celý deň zasadnutia. Členovia majú nárok na náhradu cestovných nákladov a nákladov spojených s pobytom podľa predpisov agentúry o náhrade nákladov na cestovanie a ubytovanie.

Predseda a spravodajcovia majú nárok na náhradu nákladov, ktoré vzniknú v súvislosti s koordináciou vypracovania návrhov stanovísk.

Predpoklady:

Uchádzači o členstvo vo vedeckom výbore v uvedených odboroch musia mať:

| — | univerzitné vzdelanie v patričnej vedeckej oblasti, podľa možnosti na postgraduálnej úrovni, |
| --- | --- |

—

univerzitné vzdelanie v patričnej vedeckej oblasti, podľa možnosti na postgraduálnej úrovni,

| — | minimálne 10 rokov odbornej praxe na úrovni, ktorá zodpovedá požadovanej kvalifikácii, |
| --- | --- |

—

minimálne 10 rokov odbornej praxe na úrovni, ktorá zodpovedá požadovanej kvalifikácii,

| — | štátnu príslušnosť jednej z členských krajín EEA (členské štáty Európskej únie, Island, Lichtenštajnsko, Nórsko, Bulharsko, Rumunsko, Švajčiarsko a Turecko). |
| --- | --- |

—

štátnu príslušnosť jednej z členských krajín EEA (členské štáty Európskej únie, Island, Lichtenštajnsko, Nórsko, Bulharsko, Rumunsko, Švajčiarsko a Turecko).

Výberové kritériá

Uprednostnia sa uchádzači, ktorí majú:

| — | skúsenosti s vypracúvaním vedeckých posudkov a/alebo s poskytovaním vedeckého poradenstva v požadovaných oblastiach pôsobnosti a odbornosti, |
| --- | --- |

—

skúsenosti s vypracúvaním vedeckých posudkov a/alebo s poskytovaním vedeckého poradenstva v požadovaných oblastiach pôsobnosti a odbornosti,

| — | skúsenosti vo vykonávaní revízií publikácií a revízie vedeckej práce kolegov, najmä v oblastiach týkajúcich sa rámca pôsobnosti agentúry, |
| --- | --- |

—

skúsenosti vo vykonávaní revízií publikácií a revízie vedeckej práce kolegov, najmä v oblastiach týkajúcich sa rámca pôsobnosti agentúry,

| — | schopnosť analyzovať komplexné spisy a informácie a pripravovať návrhy odborných stanovísk a správ, |
| --- | --- |

—

schopnosť analyzovať komplexné spisy a informácie a pripravovať návrhy odborných stanovísk a správ,

| — | skúsenosti s postupom zabezpečovania kvality, |
| --- | --- |

—

skúsenosti s postupom zabezpečovania kvality,

| — | zdokladované vynikajúce odborné znalosti a výsledky v odbore, ktorý uchádzač uvedie v prihláške, |
| --- | --- |

—

zdokladované vynikajúce odborné znalosti a výsledky v odbore, ktorý uchádzač uvedie v prihláške,

| — | odbornú prax vo viacerých odboroch, podľa možnosti v medzinárodnom prostredí, |
| --- | --- |

—

odbornú prax vo viacerých odboroch, podľa možnosti v medzinárodnom prostredí,

| — | dobrá znalosť angličtiny je výhodou. Schopnosť používať moderné elektronické prostriedky na výmenu dokumentov a komunikáciu bude tiež považovaná za výhodu, keďže agentúra si kladie za cieľ tieto techniky maximálne využívať. |
| --- | --- |

—

dobrá znalosť angličtiny je výhodou. Schopnosť používať moderné elektronické prostriedky na výmenu dokumentov a komunikáciu bude tiež považovaná za výhodu, keďže agentúra si kladie za cieľ tieto techniky maximálne využívať.

Nezávislosť a vyhlásenie o možnom konflikte záujmov

Členovia vedeckého výboru budú menovaní osobne. Od uchádzačov sa bude požadovať vyhlásenie, že sa pri práci vedeckého výboru zaväzujú konať nezávisle a bez akéhokoľvek ovplyvnenia.

Pri menovaní do funkcie budú noví členovia vyzvaní, aby podpísali vyhlásenie, v ktorom sa zaviažu pracovať pre vedecký výbor Európskej environmentálnej agentúry. Okrem toho sa od všetkých členov bude každoročne vyžadovať podpis vyhlásenia o možnom konflikte záujmov, pričom musia uviesť všetky svoje priame alebo nepriame záujmy, ktoré by mohli mať vplyv na činnosť agentúry.

Výberové konanie, vymenovanie do funkcie a funkčné obdobie

Prihlášky, ktoré vyhovujú kritériám na vhodnosť uchádzačov, sa predložia na porovnávacie vyhodnotenie, ktoré urobí agentúra na základe vyššie uvedených výberových kritérií.

Výkonný riaditeľ sa pri posudzovaní odbornej spôsobilosti uchádzačov môže obrátiť na poradné grémium.

Uchádzačom, ktorí vyhovejú stanoveným požiadavkám, ale ktorí nebudú vymenovaní za člena, agentúra pravdepodobne ponúkne zaradenie do zoznamu náhradníkov pre prípad, že by sa uvoľnili miesta.

Funkčné obdobie trvá štyri roky a môže sa jedenkrát predĺžiť maximálne o štyri roky.

Rovnosť príležitostí

EEA uplatňuje politiku EÚ týkajúcu sa rovnosti žien a mužov a aj princípy vyváženého geografického zastúpenia členských krajín EEA vo vedeckom výbore.

Prihlášky

Uchádzači musia zaslať motivačný list spolu s podrobným životopisom a zoznamom svojich vedeckých publikácií, pokiaľ možno v angličtine.

EEA podporuje elektronické podávanie prihlášok.

Akceptujú sa aj prihlášky zaslané poštou za predpokladu, že uchádzač na obálke jasne vyznačí oblasť, o ktorú sa uchádza.

E-mailové adresy pre prihlášky zasielané elektronicky podľa odborov:

Oblasť 1. Riadenie zdrojov a nakladanie s odpadom

sc.call06-area1@eea.europa.eu

Oblasť 2. Posudzovanie rizík a nebezpečenstiev súvisiacich s povodňami, suchom, erupciami sopiek a priemyslom

sc.call06-area2@eea.europa.eu

Oblasť 3. Veda o moriach a pobreží vrátane morskej biológie

sc.call06-area3@eea.europa.eu

Oblasť 4. Teória, najmä metodológia a priestorové analýzy

sc.call06-area4@eea.europa.eu

Oblasť 5. Vedy o živej prírode, náuka o zdraví, udržateľné poľnohospodárstvo, biológia

sc.call06-area5@eea.europa.eu

alebo adresa pre prihlášky zaslané poštou:

| Personnel management group |
| --- |
| Scientific Committee call 2006 – area (uveďte príslušné číslo oblasti) |
| European Environment Agency |
| Kongens Nytorv 6 |
| DK-1050 Copenhagen K |
| Dánsko |

Personnel management group

Scientific Committee call 2006 – area (uveďte príslušné číslo oblasti)

European Environment Agency

Kongens Nytorv 6

DK-1050 Copenhagen K

Dánsko

Na tejto adrese môžu uchádzači získať odpovede na prípadné otázky a informácie týkajúce sa tejto výzvy:

sc.call06-questions@eea.europa.eu

Agentúra si v priebehu výberového konania môže vyžiadať ďalšie dokumenty a doklady.

So všetkými prihláškami sa bude zaobchádzať dôverne.

Uzávierka prihlášok

Uzávierka prihlášok je 20. júla 2006. Prihlášky možno zaslať poštou na uvedenú adresu, pričom je smerodajný dátum poštovej pečiatky, alebo elektronicky e-mailom najneskôr do 23.59 SEČ v deň uzávierky.

Agentúra si vyhradzuje právo neprihliadať k žiadnemu vyjadreniu záujmu odoslanému po tomto dátume.

---

(1)  Nariadenie naposledy zmenené a doplnené nariadením Európskeho parlamentu a Rady (ES) č. 1641/2003 (Ú. v. EÚ L 245, 29.9.2003, s. 1).

---